
                  GİRİŞ
                      “Azərbaycan Dövlət Dəniz Akademiyası” Publik Hüquqi Şəxsinin Keyfiyyəti İdarəetmə Sisteminin bu sənədi İSO 9001:2015 beynəlxalq standartının 7.5-ci bəndinin tələblərinə, Akademiyanın Nizamnaməsinə və ADDA-KP-002 “Sənədləşdirilmiş məlumatların idarəolunması” proseduruna müvafiq olaraq işlənib hazırlanmışdır.      

1.         TƏTBİQ SAHƏSİ
1.1          Bu sənədləşdirilmiş “Azərbaycan Dövlət Dəniz Akademiyası” PHŞ-nin Məzunlar Assosiyasiyasının Nizamnaməsi Keyfiyyət idarəetmə Sisteminin prosesini təsvir edir.
1.2              Sənədləşdirilmiş prosedur “Azərbaycan Dövlət Dəniz Akademiyası” PHŞ-nin Məzunlar Assosiyasiyasının Nizamnaməsi prosesində iştirak edən bütün “Azərbaycan Dövlət Dəniz Akademiyası” PHŞ əməkdaşları üçün məcburidir.
1.3             Bu sənədləşdirilmiş prosedurda istifadə olunan terminlər ISO 9000:2015 “Keyfiyyət İdarəetmə Sistemləri” Beynəlxalq Standartına uyğundur. Əsaslar və lüğət."
             1.4            Bu sənəddə aşağıdakı simvollar və abreviaturalardan istifadə olunur:
            İSO -  beynəlxalq standartlaşdırma təşkilatıdır;
            BS  -  beynəlxalq standart;
            KİS -  keyfiyyət idarəetmə sistemi;
            “ADDA” PHŞ – “Azərbaycan Dövlət Dəniz Akademiyası” Publik Hüquqi şəxsi, Akademiya.
1.5             Bu sənəddə aşağıdakı normativ istinadlardan istifadə olunur:
           ISO 9000:2015 BS “Keyfiyyət idarəetmə sistemi. Əsaslar və lüğət"
           ISO 9001:2015 BS “Keyfiyyəti İdarəetmə sistemi.  Tələblər”
           ADDA-KP-002   “Sənədləşdirilmiş məlumatların idarəolunması”


2. DAXİL OLAN MƏLUMATLAR

1.1 Təşkilatın adı – Azərbaycan Dövlət Dəniz Akademiyasının Məzunlar Assosiyasiyası (bundan sonra Assosiyasiya) Assosiyasiya statusuna görə ictimai təşkilatdır.
1.2 Assosiyasiyanın məqsədi Akademiyanın bakalavr və magistr pilləsi üzrə təhsil alan tələbələr arasında əməkdaşlıq ruhunu və öz Akademiyasına sadiqlik hissini gücləndirməkdir.
1.3 Assosiasiyanın məqsəd və məramı məzunla Akademiya ilə daim əlaqə saxlamağa həvəsləndirməkdən ibarətdir. Assosiasiya  əlaqələr şəbəkəsi yaradaraq və müxtəlif tədbirlər keçirərək son nəticədə məzunlara xidmət edəcək və bununla da məzunların Akademiya ilə müntəzəm əlaqə saxlamağına nail olacaqdır.
1.4 Assosiyasiya  hüquqi şəxs deyildir, könüllülük, üzvlərin bərabər hüquqlu olması, özünüidarə və aşkarlıq prinsipləri əsasında yaradılıb və fəaliyyət göstərir.
1.5 Assosiyasiyanın  məqsədi gəlir götürmək məramı daşımır, lakin onun üzvləri olan məzunların Akademiyanın inkişafı üçün ianələr, hədiyyələr vermək yolu ilə Akademiyaya maddi-texniki köməklik etmək hüququ vardır.
1.6 Assosiyasiyanın ünvanı: 
                   Bakı şəhəri, Z. Əliyeva küçəsi 18, elektron ünvanı:  Akademiya@asco.az

3. ASSOSİASİYANIN MƏQSƏDİ VƏ VƏZİFƏLƏRİ

· Akademiya məzunlarının mədəni və professional ünsiyyətinə şərait yaratmaq;
· Məzunların təcrübi və professional imkanlarından istifadə etməklə elmi, tədris, sosial-iqtisadi layihələrin həyata keçirilməsi;
· Məzunların imkanlarından istifadə etməklə Akademiyanın beynəlxalq əlaqələrinin genişləndirilməsi, nüfuzunun daha da artırılması;
· Akademiyanın məzunları və pedaqoji heyəti arasında informasiya mübadiləsini yaradılması;
· Məzunların müntəzəm görüşlərini Akademiyada məzun gününün  keçirilməsini təmin etmək;
· Tədris prosesinin, elmi-tədqiqat fəaliyyətinin, təlim-tərbiyə işlərinin həyata keçirilməsinə köməklik göstərmək;
· Akademiya ilə digər müəssisə, təşkilat və idarələrlə elmi və işgüzar münasibətlərin qurulmasını köməklik göstərmək.
· Akademiya məzunlarının işlə təmin olunmalarına köməklik göstərmək.
· Tərkibində kapitan, mexaniklər və s. kimi klublar yaratmaq.

4. ASSOSİASİYA ÜZVLƏRİNİN HÜQUQ VƏ VƏZİFƏLƏRİ
Assosiyasiyanın üzvləri Akademiyanın məzunları ola bilərlər.
Assosiyasiya üzvləri bərabər hüquqlara malikdirlər.
Assosiyasiya  üzvlüyünə qəbul hər bir məzunun istəyi əsasında həyata keçirilir.
Hər bir assosiyasiya üzvü qabaqcadan İdarə Heyətinə ərizə verməklə Assosiyasiya üzvlüyündən çıxa bilər.
Assosiyasiya üzvlərinin hüquqları:
· Assosiyasiyanın rəhbər orqanına seçilmək;
· Assosiyasiyanın idarə olunmasında iştirak etmək;
· Assosiyasiyanın metodik və məlumat materialları, nəzərdə tutulan tədbirlər planları haqqında məlumatlar almaq;
· Öz fəaliyyətlərində Assosiyasiya tərəfindən hazırlanmış elmi-məlumat və digər sənədlərdən istifadə etmək;
· Tədris, elmi işlər və beynəlxalq əlaqələrin daha da inkişaf etməsi üçün Akademiya rəhbərliyinə təkliflər vermək;
Assosiasiya üzvlərinin vəzifələri:
· Assosiyasiyanın qarşısında duran məqsəd və vəzifələrin həyata keçirilməsi üçün səylər göstərmək;
· Assosiyasiyanın rəhbər orqanının təşkil etdiyi tədbirlərdə fəal  iştirak etmək;
· Assosiyasiyanın Nizamnaməsinə riayət etmək və Assosiasiyanın rəhbər orqanının qərarlarını icra etmək;
· İş yerini, vəzifələrini, ünvanını telefon nömrəsini dəyişdikdə bu barədə dərhal Assosiyasiyanın rəhbər orqanına məlumat vermək;
· Akademiya məzununun adına xələl gətirən hərəkətlərə yol verməmək;

5. ASSOSİASİYANIN RƏHBƏR ORQANI
Assosiyasiyanın ali orqanı ümumi yığıncağıdır.Ümumi yığıncaq  üç ildə bir dəfədən az olmayaraq keçirdilir.
Assosiyasiyanın növbədənkənar Ümumi  yığıncağının keçirilməsi  Assosiasiyanın idarə heyətini sədrinin və yaxud Assosiyasiya üzvlərinin 1\3 hissəsinin təşəbbüsü ilə çağırıla bilər.
Assosiyasiyanın Ümumi  yığıncağında onun fəaliyyətinə aid istənilən məsələlərə baxıla bilər.
 Assosiyasiyanın Ümumi yığıncağının müstəsna səlahiyyətlərinə aşağıdakı  
  məsələlər aiddir:
· Assosiyasiyanın Nizamnaməsinə əlavə və dəyişikliklərin edilməsi;
· Assosiyasiyanın fəaliyyətinin prioritet istiqamətlərini, müəyyən edilməsi;
· Assosiyasiyanın idarə heyətinin seçilməsi;
· Assosiyasiyanın müstəsna səlahiyyətinə aid olan məsələlərin qəbul edilməsi Ümumi yığıncaqda  iştirak edən Assosiyasiya üzvlərinin 2\3-nin səs çoxluğu ilə qəbul edilir.
Assosiyasiyaya cari rəhbərliyi həyata keçirmək üçün idarə heyəti üzvləri sırasından Assosiyasiyanın sədri seçilir. Sədr Assosiyasiyanın Ümumi yığıncağında  3 il müddətinə seçilir. Sədrin işinə nəzarəti Akademiya edir. Sədr Ümumi yığıncağa  hesabat verir. 
Assosiyasiyanın sədri Assosiyasiyanın Ümumi yığıncağının müstəsna səlahiyyətinə aid olmayan bütün məsələləri həll edir.
Assosiyasiyanın sədri aşağıdakı funksiyaları həyata keçirir:
· Assosiyasiyanın cari işinə rəhbərlik edir;
· Assosiyasiyanın Ümumi yığıncaqının qərarlarının icrasını təmin edir;
· Assosiyasiyanı əlavə səlahiyyət olmadan bütün dövlət, ictimai və digər  təşkilatlarda təmir edir;
· Assosiyasiyanın  iclaslarında sədrlik edir;
· Assosiyasiyanın  sədri idarə heyəti üzvləri sırasından cari məsələlərin həll edilməsi üçün işçi qrup təşkil edir.
      İşçi qrupun səlahiyyətinə aşağıdakı funksiyalar aiddir:
· Assosiyasiyanın  qərarlarının icra olunmasını təşkil etmək;
· Assosiyasiyanın rəhbər orqanlarının fəaliyyət istiqamətlərini müəyyən edən     daxili sənədlərin təsdiq edilməsini təmin etmək;
· Akademiya məzunlarını Assosiyasiyanın fəaliyyəti ilə tanış etmək;

6. ASSOSİASİYANIN FƏALİYYƏTİNƏ XİTAM VERİLMƏSİ.
Akademiyanın Elmi şurasının qərarına əsasən Assosiyasiyanın fəaliyyətinə xitam verilə bilər.

7. PROSESİN ÖLÇÜLƏRİ VƏ MEYARLARI

Məzunlar Assosiasiyası akademiyanın məzunları arasında əlaqəni qorumaq, onların peşəkar inkişafını dəstəkləmək və akademiyanın fəaliyyətinə töhfə vermələrini təmin etmək məqsədilə yaradılır. Assosiasiyanın strukturu və funksiyaları müəyyən edilir, üzvlərin qeydiyyatı aparılır, tədbirlər və layihələr təşkil edilir, məzunlarla müntəzəm əlaqə saxlanılır.
7.1.    Prosesin Ölçüləri: Assosiasiyaya üzv olan məzunların sayı, təşkil edilən tədbirlərin və layihələrin sayı, məzunların peşəkar fəaliyyətlərindəki nailiyyətlər və akademiyaya verdikləri töhfələrin miqdarı ilə ölçülür.
7.2.       Prosesin Meyarları: Assosiasiyaya üzvlük səviyyəsinin 80%-dən yüksək
             olması, ildə ən azı 3 tədbirin keçirilməsi, məzunların akademiya ilə aktiv əməkdaşlığının təmin edilməsi və assosiasiyanın fəaliyyətinin davamlı inkişafı əsas meyarlardır.
8. [bookmark: _Toc12725171][bookmark: _Toc256000015]RESURSLAR
Bu sənədləşdirilmiş prosedurun tələblərini yerinə yetirmək üçün akademiyanın rektoru aşağıdakı zəruri resursları ayırır:
· normativ sənədlər;
· ixtisaslı heyət;
· binalar, avadanlıq, materiallar;
· maliyyə resursları.

